Информације од јавног значаја

Основна школа „ Вук Караџић“ Бадовинци, поседује информације до којих долази у оквиру надлежности, обавеза и овлашћења, пре свега применом прописа.

Све информације којима школа располаже, а које су настале у вршењу образовног рада и других активности везане за рад у школи, школа ће саопштити тражиоцу информације, ставити на увид документ који садржи тражену информацију или му издати копију документа, а у складу са Законом о слободном приступу информацијама од јавног значаја ( „ Сл. гл. РС “ број 36/10 ), осим када су се, према овом закону, стекли услови за искључење или ограничење слободног приступа информацијама од јавног значаја.

Захтев за приступ информацијама од јавног значаја ( у даљем тексту : захтев) подноси се школи у складу са чланом 15. Закона о слободном приступу информацијама од јавног значаја писмено.

Захтев мора да садржи : назив и адресу школе. Податке о тражиоцу информације ( име, презиме, адреса, телефон или други подаци за контакт), што прецизнији опис информације која се тражи

( јасно наведена информација која се тражи, односно на шта се она конкретно односи) и начин достављања информације. Захтев може, али не мора, да садржи разлоге као и друге податке који олакшавају проналажење тражене информације.

У складу са чланом 16. Закона о слободном приступу информацијама од јавног значаја, школа ће у року од 15 дана од дана пријема захтева, тражиоца обавестити о поседовању информације, ставити му на увид документ који садржи тражену информацију, односно издати му или упути копију тог документа. Ако школа није у могућности, из оправданих разлога, да у наведеном року поступи по поднетом захтеву, о томе ће обавестити тражиоца и одредити накнадни рок, који неће бити дужи од 40 дана од дана пријема захтева. Копија се издаје уз обавезу тражиоца да плати накнаду нужних трошкова израде те копије, а у случају упућивања и трошкове упућивања.

Увид у документ који садржи тражену информацију врши се у службеним просторијама школе.

Тражилац информације може из оправданих разлога тражити да увид у документ који садржи тражену информацију изврши у друго време од времена који му је одређен. Увид у документ је бесплатан.

Ако школа на захтев не одговори у року, тражилац може уложити жалбу Поверенику за информације од јавног значаја и заштиту података о личности, као и у року од 15 дана достављања решења о одбијању захтева школе.